Proizvodi i usluge 2014. (2013.)

Europol kao glavni centar EU-a za potporu operacijama izvršavanja zakona Operativna potpora operacijama i zajedničkim istražnim timovima obuhvaća: obradu podataka, unakrsna izvješća, izvješća o obavještajnim podatcima, tehničku/forenzičku podršku i stručno znanje, raspoređivanje pokretnih ureda, izvješća o analizama, operativnu koordinaciju u sjedištu Europola, operativne sastanke, financijsku pomoć i sl. U skladu sa sve većim udjelom operacija na visokoj razini i operacija povezanih s platformom EMPACT, Europol je povećao količinu operativnih proizvoda koje isporučuje i usluga koje pruža te poboljšao njihovu kvalitetu: — Pružena je potpora u 34 472 prekogranična predmeta. U tu je brojku uključeno 13 693 predmeta koje je pokrenuo Euroregionalni policijski centar za informacije i suradnju (EPICC) koji se počeo koristiti aplikacijom SIENA u siječnju 2014. Ne ubrajajući predmete koje je pokrenuo centar EPICC, pružena je potpora u 20 779 predmeta, što čini porast od 13 % u odnosu na 2013. godinu (18 310). — Europol je pružio aktivnu potporu u 632 istrage u državama članicama s naglaskom na prioritetnim područjima kriminala. — Europol je koordinirao i podupirao opsežne operacije utemeljene na obavještajnim podatcima koje su obuhvaćale zajedničke akcije na razini cijelog EU-a, a bile su usmjerene na ključna žarišta kriminala i glavne mete te su imale pozitivne operativne ishode (npr. operacija Arhimed, dani borbe protiv prijevara u zračnom prijevozu). — Europski centar za kibernetički kriminal pružio je potporu u nekoliko prekograničnih istraga protiv kibernetičkog kriminala u bliskoj suradnji s državama članicama i vanjskim partnerima uključujući privatni sektor. 1. rujna 2014. u sjedištu Europola održala se inicijacija pilota u zajedničku projektnu skupinu za borbu protiv kibernetičkog kriminala (skupina J-CAT). Skupina J-CAT uspostavljena je u obliku mreže za suradnju država članica i partnera za operativnu suradnju s ciljem da se prikupe obavještajni podatci u području kibernetike, proaktivno pripremaju i pokreću prekogranične istrage u vezi s djelima kibernetičkog kriminala te utvrđuju povezani prioriteti. Više od 15 operacija koje su provedene uz potporu Europskog centra za kibernetički kriminal pokrenula je skupina J-CAT. — Europol je pružio financijsku potporu u 29 istraga o krivotvorenju eura. — Europol je podupirao 33 zajednička istražna tima tijekom 2014. godine. Europol je podupirao 22 zajednička istražna tima kao punopravni član na temelju zaključenog sporazuma. Svi zajednički istražni timovi kojima je Europol pružao potporu osim jednog bili su povezani s prioritetima platforme EMPACT. — Glavni istražitelj(i) operacija u državama članicama i stručnjaci iz država članica izrazili su veliko zadovoljstvo operativnom potporom koju pruža Europol. — 2014. godine izrađeno je 5 617 operativnih izvješća u odnosu na 2 250 2013. godine (uključujući unakrsna izvješća, izvješća o operativnim analizama, izvješća o obavještajnim podatcima i izvješća o tehničkim i ad hoc analizama). — Europol je pružio financijsku potporu za 269 operativnih sastanaka i 54 sastanka u vezi s platformom EMPACT. — Europol je ispunio svoju ulogu u provedbi članaka 4., 9., i 10. Sporazuma o Programu za praćenje financiranja terorizma obradom svih povezanih zahtjeva i tragova koji ukazuju na mogući zločin zaprimljenih iz Sjedinjenih Američkih Država i država članica. — Stopa zadovoljstva korisnika iznosi 70 % (stalni porast tijekom prethodnih godina). Aktivnosti strateške analize Strateške publikacije, uključujući procjene opasnosti i izvješća o stanju — Izrađeno je 26 strateških izvješća o organiziranom kriminalu i 20 strateških izvješća o terorizmu, uključujući procjenu prijetnje organiziranog internetskog kriminala (iOCTA), procjenu opasnosti od metamfetamina, izvješće o stanju i trendovima u EU-u u pogledu terorizma (TE-SAT), procjenu stanja u vezi s terorističkim pokretom ISIL (2) te njegovim učinkom na EU, izvješće o stanju u pogledu putovanja u svrhu terorizma (posebno usmjereno na Siriju). — Europol je objavio 96 ranih upozorenja s ciljem omogućavanja popratnih mjera u državama članicama (uključujući letke o kibernetičkom kriminalu, obavijesti u vezi s praćenjem načina djelovanja u području terorizma, izvješća o obavještajnim podatcima i takozvane „obavijesti SCAN”). Europol kao središte EU-a za podatke o kaznenim djelima Službe za upravljanje informacijama, mrežna aplikacija za sigurnu razmjenu informacija (SIENA), informacijski sustav Europola (EIS), mreža ureda za vezu — S pomoću aplikacije SIENA razmijenjeno je ukupno 6 05 245 operativnih poruka između Europola, država članica i trećih strana. To uključuje razmjenu 65 691 poruke s Euroregionalnim policijskim centrom za informacije i suradnju (EPICC) koji se počeo koristiti aplikacijom SIENA u siječnju 2014. Ne ubrajajući komunikaciju centra EPICC s pomoću aplikacije SIENA, primljene su i poslane 5 39 554 operativne poruke, što čini porast od 18 % u odnosu na 2013. godinu (4 56 598). — Europol je prihvatio 50 285 (43 104) doprinosa, od čega je 47 157 (40 617) čekalo obradu, što čini porast od 16 % u odnosu na 2013. godinu. — Informacijski sustav Europola sadržavao je 2 36 606 (2 45 142) unosa na kraju 2014. godine. Smanjenje sadržaja unesenog u informacijski sustav Europola na kraju godine povezano je s planom da se uklone svi nizozemski unosi zbog razvoja novog učitavača podataka. Ponovno unošenje tih podataka očekuje se tijekom 2015. godine. — U informacijskom sustava Europola izvršeno je 619 (560) provjera prekograničnih kaznenih djela. Broj rezultata povećao se unatoč smanjenju ukupnog broja unosa u sustavu, što može ukazivati na povećanje kvalitete podataka koji se dijele s pomoću informacijskog sustava Europola. — Do kraja 2014. godine s platformom SIENA bilo je povezano 573 (452) imenovanih nadležnih tijela, uključujući urede za oduzimanje imovinske koristi, jedinice za borbu protiv kibernetičkog kriminala, financijsko-obavještajne jedinice, regionalne platforme i zemlje koje nisu članice EU-a. — Jedinstvena mreža od gotovo 200 službenika za vezu omogućuje izravno povezivanje Europolova sjedišta u Haagu s 28 nacionalnih jedinica Europola u državama članicama. Time se olakšava razmjena informacija i omogućava potpora i koordinacija istraga koje su u tijeku. Europol je također domaćin službenika za vezu iz 13 država koje nisu članice EU-a i organizacija koje surađuju s Europolom na temelju ugovora o suradnji. Osim toga, Europol je ustupio dva službenika za vezu na rad u Washingtonu (SAD) i jednog u sjedištu Interpola u Lyonu (Francuska). Europol kao centar EU-a za stručno znanje o provedbi zakona Platforme Europola za stručnjake, platforme za razmjenu podataka i rješenja za pohranjivanje podataka, proizvodi i usluge povezani sa znanjem, osposobljavanje, konferencije i sjednice za podizanje svijesti: — 33 stručna područja obuhvaćena Europolovom platformom za stručnjake, uključujući 6 045 aktivnih korisničkih računa (32 platforme i 4 419 korisnika na kraju 2013. godine), — Europol je pružio potporu održavanju raznih tečajeva za osposobljavanje i internetskih seminara (koje organiziraju Europol, Europska policijska akademija (CEPOL) ili države članice), — organizirana je godišnja europska policijska konferencija u sjedištu Europola. Vanjski odnosi Europol surađuje s nizom partnera EU-a, zemljama koje nisu članice EU-a i međunarodnim organizacijama. Razmjena informacija s tim partnerima odvija se na temelju sporazuma o suradnji. Strateški sporazumi omogućuju dvjema uključenim stranama razmjenu svih informacija, osim osobnih podataka, dok operativni sporazumi omogućuju i razmjenu osobnih podataka. — Do kraja 2014. godine na snazi je bilo 19 strateških sporazuma i 14 operativnih sporazuma (18 država koje nisu članice EU-a, 12 tijela i agencija EU-a te tri druge međunarodne organizacije, uključujući Interpol). — Ukupno 11 partnera za operativnu suradnju i četiri partnera za stratešku suradnju imaju izravan pristup aplikaciji SIENA. — Na kraju 2014. godine 10 trećih strana koje su potpisale sporazume o operativnoj suradnji bilo je povezano s barem jednom kontaktnom točkom. — Razmjena informacija s vanjskim partnerima (10 651) porasla je za 23 % u odnosu na 2013. godinu (8 663). — Nastavilo se s uspostavom dugoročnih strateških partnerstava s privatnim sektorom. Europski centar za kibernetički kriminal u 2014. je zaključio 17 memoranduma o razumijevanju s privatnim sektorom (uključujući Microsoft, McAfee, Cloud Security Alliance, EBF, Kaspersky, Symantec).